REPUBLIKA SRBIJA

NARODNA SKUPŠTINA

Odbor za zdravlje i porodicu

18 Broj: 06-2/147-19

17. jun 2019. godine

B e o g r a d

ZAPISNIK

21. SEDNICE ODBORAZA ZDRAVLjE I PORODICU

ODRŽANE 13. JUNA 2019. GODINE

 Sednica je počela u 11,00 časova.

 Sednici je predsedavao doc. dr Darko Laketić, predsednik Odbora.

 Sednici su prisustvovali članovi Odbora: mr. dr Ljubica Mrdaković Todorović, dr Desanka Repac, dr Milovan Krivokapić, dr Danijela Stojadinović, dr Danica Bukvić, prof. dr Milan Knežević, dr Svetlana Nikolić Pavlović i dr Muamer Bačevac.

 Sednici Odbora su prisustvovale zamenice odsutnih članova Odbora dr Borka Grubor (Dragana Barišić) i Olivera Ognjanović (dr Radoslav Jović).

 Sednici nisu prisustvovali članovi Odbora: dr Dragan Vesović, Ružica Nikolić, Branka Stamenković, prof. dr Dušan Milisavljević, prof. dr Žarko Korać, Nemanja Šarović, kao ni njihovi zamenici.

 Sednici je prisustvovao i državni seketar Ministarstva zdravlja prof. dr Berislav Vekić.

 Na predlog predsednika Odbora, jednoglasno, usvojen je sledeći:

D n e v n i r e d

1. Razmatranje Informacije o radu Ministarstva zdravlja za period jul- septembar 2018. godine;
2. Razmatranje Informacije o radu Ministarstva zdravlja za period oktobar-decembar 2018. godine;
3. Razmatranje predstavki građana i organizacija;
4. Razno.

 Pre prelaska na razmatranje utvrđenog denvnog reda, usvojeni su, bez primedaba, zapisnici 15. i 16. sednice Odbora, koje su održane 16. i 19. jula 2018. godine.

 Saglasno članu 76. Poslovnika Narodne skupštine, Odbor je na predlog doc. dr Darka Laketića, predsednika Odbora, jednoglasno odlučio da vodi zajednički pretres o prve dve tačke dnevnog reda zbog kontinuiranog rada resornog ministarstva o čemu su podnete dve informacije.

 **Prva i druga tačka dnevnog reda** – Razmatranje Informacije o radu Ministarstva zdravlja za period jul - septembar 2018. godineiInformacije o radu Ministarstva zdravlja za period oktobar - decembar 2018.godine

 Predsednik Odbora doc. dr Darko Laketić je podsetio da prema članu 229. Poslovnika Narodne skupštine ministar informiše nadležni odbor o radu ministarstva jednom u tri meseca. Na sednici odbora, pitanja ministru o podnetoj informaciji mogu da postavljaju članovi nadležnog odbora i ovlašćeni predstavnik poslaničke grupe koja nema člana u tom odboru. O zaključcima povodom podnete informacije, Odbor podnosi izveštaj Narodnoj skupštini.

 Prof. dr Berislav Vekić, državni sekretar Ministarstva zdravlja, predstavio je najznačajnije aktivnosti Ministarstva za period jul – septembar. U okviru normativnih aktivnosti, naveo je da su u ovom periodu doneta sledeća akta: Zakon o izmenama i dopunama Zakona o psihoaktivnim kontrolisanim supstancama; Zakon o ljudskim ćelijama i tkivima; Zakon o presađivanju ljudskih organa; Uredba o dopunama Uredbe o planiranju i vrstama roba i usluga za koje se sprovode centralnzovane javne nabvke; Uredba o metodologiji za odrećivanje troškova obrade krvi i komponenata krvi; Uredba o izmeni i dopuni Uredbe o planiranju n vrstama roba i usluga za koje se sprovode centralizovane javne nabavke; Odluka o izmenama i dopunama Odluke o najvišim cenama lekova za upotrebu u humanoj medicini, a čiji je režim izdavanja na recept; Pravilnik o izmenama i dopunama Pravilnika o specijalizacijama i užim specijalizacijama zdravstvenih radnika i zdravstvenih saradnika; Pravilnik o zdravstvenim pregledima tražioca azila prilikom prijema u centar za azil ili drugi objekat za smeštaj tražilaca azila; Pravilnik o utvrđivanju Spiska psihoaktivnih kontrolisanih supstanci; Pravilnik o osnovnim zahtevima za medicinska sredstva; Praviliik o uvrđivanju statusa proizvoda; Pravilnik o prometu na malo medicinskih sredstava u specijalizovanim prodavnicama; Pravilnik o registrima koje vodi Privredna komora Srbije; Pravilnik o izmenama i dopunama Pravilnika o sadržaju zahteva i dokumentacije. kao i načinu dobijanja dozvole za stavljanje leka u promet; Pravilnik o prehrambenim aditivima; Pravilnik o aromama; Pravilnik o prehrambenim i zdravstvenim izjavama koje se navode na deklaraciji hrane; Pravilnik o prehrambenim enzimima; Rešenje o davanju saglasnosti na Pravilnik o izmenama i dopunama Pravilnika o Listi lekova koji se propisuju i izdaju na tsret sredstava obaveznog zdravstvenog osiguranja; Nacionalni program podrške dojenju, porodičnoj i razvojnoj nezi novorođenčeta; Strategija javnog zdravlja u RS za period 2018-2026, sa Akcionim planom.

 U oblasti evropskih integracija i međunarodne saradnje u izveštajnom periodu, neke od aktivnosti Ministarstva zdravlja bile su sledeće: Koordinacija i učešće u Zajedničkim aktivnostima Trećeg programa EU u oblasti zdravlja (2014 - 2020); Koordinacija sprovođenja projekta „Nastavak podrške za povećanje i unapređenje kapaciteta za upravljanje migrantskom krizom u Republici Srbiji - MADAD 2"; Nastavljena saradnja sa projektima ''Pravna podrška pregovorima" sa ciljem pružanja podrške Republici Srbiji u pripremama za pristupanje Evropskoj uniji; Vlada Republike Srbije je usvojila Strategiju za prevenciju i kontrolu HIV infekcije i AIDS-a u Republici Srbiji (2018 - 2025) sa Akcionim planom za period od 2018. do 2021. godine. Zaključkom Vlade usvojeni su i odobreni za potpisivanje sledeći dokumenti: Memorandum o razumevanju između Vlade Republike Srbije i Kompanije „Tumbaj grupa" Ujedinjeni Arapski Emirati; Memorandum o saradnji u oblasti zdravlja između Ministarstva zdravlja RS i Uprave za zdravlje Abu Dabi; Pokrenuta je procedura izrade Osnove za potpisivanje Konvencije Saveta Evrope o falsifikovanju medicinskih proizvoda i sličnim krivičnim delima koja predstavljaju javno zdravstvenu pretnju; Koordinacija projektnih jedinica Ministarstva u implementaciji međunarodnih projekata doniranih/kreditiranih od strane Svetske Banke - Razvoj zdravstva Srbije 2 i EIBa; Rad na Sporazumu između Minnstarstva zdravlja RS i Agencije hranu i veterinu Republike Makedonije u oblasti bezbednostn hrane; Učešće u radu Međuresorne radne grupe koja se bavi implementacijom Agende UN 2030 o održivom razvoju i ciljevima održivog razvoja sa članovima tima Ujedinjenih nacija u Srbiji i Razvojnog - partnerskog okvira 2016-2020, potpisanog u maju 2017. godine; Kontinuirana koordinacija rada sa Svetskom zdravstvenom organizacijom (SZO) po planu potpisanog novog dvogodišnjeg ugovora o saradnji za period 2018-2019. Na zahtev Ministarstva finansija, dostavljena je ažurirana tabela sa indikatorima učinka IPA jedinice Ministarstva zdravlja za prvu polovinu 2018. godine i izrađena je procena obima posla IPA jedinice Ministarstva zdravlja.

 U istom periodu, u okviru aktivnosti Sektora za inspekcijske poslove je bilo ukupno 931 predmeta, a sanitarni inspektori na teritoriji Republike Srbije su izvršili ukupno 11.631 inspekcijskih nadzora, kao i 149 službenih savetodavnih poseta po zahtevima nadziranih subjekata i planu inspekcijskog nadzora. U zdravstvenim ustanovama u državnoj svojini izvršeno je ukupno 735 inspekcijskih nadzora, dok je u istim ustanovama u privatnoj svojini i drutim oblicima zdravstvene službe izvršeno ukupno 706 inspekcijskih nadzora. U drutim pravnim licima koja pod određenim uslovima mogu obavljati zdravstvenu delatnost je izvršeno 59 nadzora. Vanredna provera kvaliteta stručnog rada, zbog izraženih sumnji u postojanje propusta u lečenju, organizovana je u 23 postupka. Kontrola zabrane pušenja izvršena je u 332 inspekcijska nadzora. Izvršeno je 244 ocena ispunjenosti propisanih uslova u pogledu kadrova, opreme, prostorija i lekova. Izdato je 234 rešenja o ispunjenosti propisanih uslova za rad.

 Neke od aktivnosti Uprave za biomedicinu, u izveštajnom periodu, bile su sledeće: organizovan je i održan zajednički sastanak Republičke stručne komisije za biomedicinsku potpomognutu oplodnju, Republičke stručne komnsije za nefrologiju i urologiju, Republičke stručne komisije za onkologiju, kao i predstavnika DRG i predstavnika Ministarstva zdravlja radi sprovođenja Zakona o biomedicinski potpomognutoj oplodnji. Kontinuirano se prati realizacija projekta „Podsticaj razvoja transplantacionih timova". Vrši se praćenje i analiza dostavljenih izveštaja po uniformnim obrascima o radu službi transfuzije koji se odnose na stanje zaliha krvi i izdatim jedinicama krvi i komponenata krvi, kao i o razlozima odlaganja hirurških intervencija. U ovom periodu Upravi za biomedicinu dostavljeno je i obrađeno 352 predmeta. U zdravstvenim ustanovama realizovano je 7 donora i transplantiran je 21 solidni organ (12 bubrega, 6 jetri i 3 srca).

 Druti projekat razvoja zdravstva Srbije, koji je finansiran iz kredita Međunarodne banke za obnovu i razvoj, za cilj ima unapređenje sistema zdravstvene zaštite u oblasti finansiranja, efikasne nabavke lekova i medicinskih sredstava, kvaliteta zdravstvene zaštite i kontrole odabranih prioritetnih nezaraznih bolesti. Završena je izgradnja odnosno rekonstrukcija bunkera za smeštaj novih linearnih akceleratora sa pratećom opremom u Kliničkim centrima Kragujevac i Niš, Zdravstvenom centru Kladovo i Institutu za onkologiju i radiologiju Srbije, finansirana sredstvima zajma Svetske banke. U ovom periodu završen je žalbeni rok na izbor izvođača radova za Klinički centar Srbije. Nije podneta nijedna žalba. Shodno tome, izabrani izvođač radova je dostavio svu potrebnu dokumentaciju. Za Klinički centar Vojvodine u Novom Sadu, predlog korigovane tenderske dokumentacije je još jednom poslat elektronskom poštom EIB-u, koji će pregledati tendersku dokumentaciju i dati saglasnost na istu i samim tim odobriti pokretanje tendera. Za Klinnčki ceitar Kragujevac urađena je ''draft" verzija Glavnog projekta. U ovom periodu je po zahtevu Evropske investicione banke poslata sva potrebna dokumentacija koja se odnosi na Plan implementacije projekta kao i Finansijski izveštaj.

 U izveštajnom periodu za oktobar - decembar 2018. godine, Ministarstvo zdravlja je donelo sledeće akte: Zakon o zdravstvenom osiguranju; Pravilnik o izmenama i dopunama Pravilnika o nomenklaturi zdravstvenih usluga na primarnom nivou zdravstvene zaštite; Pravilnik o dopunama Pravilnika o nomenklaturi laboratorijskih zdravsgvenih usluga na primarnom, sekundarnom i tercijarnom nivou zdravstvene zaštite; Pravilnik o nomenklaturi zdravstvenih usluga na sekundarnom i tercijarnom nivou zdravstvene zaštite; Pravilnik o obrascu i sadržini lekarskog recepta, načinu izdavanja i propisivanja lekova; Pravilnik o prometu na veliko medicinskih sredstava; Pravilnik o obavezama proizvođača koji se primenjuju na uvoznike, veleprodaje i druga lica; Pravilnik o registraciji medicinskog sredstva; Pravilnik o utvrđivanju Spiska supstanci koje se koriste u nedozvoljenoj proizvodnji opojnih droga i psihotropnih supstanci; Pravilnik o utvrđivanju Spiska prekursora i država za koje raspoloživi podaci ukazuju da se prekursori na njihovoj teritoriji koriste za nedozvoljenu proizvodnju opojnih droga i psihotropnih supstanci; Pravilnik o kliničkom ispitivanju melicinskog sredstva; Pravilnik o smernicama dobre prakse u distribuciji medicinskih sredstava; Pravilnik o izmenama i dopunama Pravilnika o sadržaju zahteva i dokumentacije, kao i o načinu dobijanja dozvole za stavljanje leka u promet; Pravilnik o utvrđivanju Spiska psihoaktivnih kontrolisanih supstanci; Pravilnik o obustavljanju i povlačenju, kao i tehničkoj proceni medicinskog sredstva na tržištu; Pravilnik o proizvodnji medicinskih sredstava; Pravilnik o praćenju medicinskih sredstava na tržištu; Pravilnik o oglašavanju medicinskog sredstva; Pravilnik o dopunama pravilnika o uvozu medicinskih sredstava koja nisu registrovana; Pravilnik o novoj hrani; Pravilnik o posebnim elementima procene rizika, posebnim kriterijumima za procenu rizika, učestalosti vršenja inspekcijskog nadzora na osnovu procene rizika i posebnim elementima plana inspekcijskog nadzora iz delokruga sanitarne inspekcije; Pravilnik o obliku i načinu vršenja unutrašnje kontrole u zdravstvenoj ipspekciji, sanitarnoj inspekciji i inspekciji za lekove i medicinska sredstva, psihoaktivne kontrolisane supstance i prekursore. Donet je Zaključak Vlade kojim se prihvata tekst Kolektivnog ugovora za zaposlene u Republičkom fondu za zdravstveno osiguranje; Zaključak Vlade kojim se prihvata tekst Posebnog kolektivnog utovora za zdravstvene ustanove čiji je osnivač Republika Srbija, autonomna pokrajina i jedinica lokalne samouprave; Rešenje o davanju saglasnosti na Pravilnik o dopuni Pravilnika o Listi lekova koji se propisuju i izdaju na teret sredstava obaveznog zdravstvenog osiguranja; Zaključak Vlade kojim je Vlada saglasna da Ministarstvo zdravlja preduzme sve mere iz svoje nadležnosti s ciljem zapošljavanja najboljih 50 diplomaca medicinskih fakulteta u zdravstvenim ustanovama u Republici Srbiji, a u skladu sa kadrovskim planovima zdravstvenih ustanova i finansijskim planom Republičkog fonda za zdravstveno osiguranje.

 Neke od aktivnosti koje se kontinuirano sprovode u ovom periodu su: izdavanje saglasnosti, odnosno davanja mišljenja na statute zdravstvenih ustanova u državnoj svojini; izrada rešenja o razrešenju i imenovanju direktora i v. d. direktora zdravstvenih ustanova i rešenja o imenovanju i razrešenju članova upravnih i nadzornih odbora zdravstvenih ustanova; obrada predmeta doktora medicine, doktora stomatologije i diplomiranih farmaceuta za dodelu naziva primarijus; organizovanje polaganja stručnih ispita za 658 kandidata. U oblasti upravljanja kadrovima kontiunirano se obavljaju poslovi iz oblasti radnog odnosa, a takođe sprovode se i aktivnosti na sprovođenju reforme državne uprave i drugi poslovi u vezi sa upravljanjem kadrovima; pripremaju se odgovori po zahtevima za dostavu informacija od javnog značaja, od čega su najveći broj zahteva podneli građani, nevladine organizacije i predstavnici sredstava informisanja; kontinuirano se sprovodi praćenje i sprovođenje aktivnosti iz Akcionog plana za sprovođenje Nacionalne strategije za borbu protiv korupcije, kao i Akcionog plana za sprovođenje mera iz Poglavlja 23.

 Nastavlja se kontinuiran rad Ministarstva na procesu evropskih integracija i uklađivanja zakonodavstva sa pravnim tekovinama EU, za oblasti u nadležnosti Ministarstva zdravlja, kao i koordinacija i učešće u Zajedničkim aktivnostima Trećeg programa EU u oblasti zdravlja (2014 - 2020); koordinacija sprovođenja projekta „Nastavak podrške za povećanje i unapređenje kapaciteta za upravljanje migrantskom krizom u Republici Srbiji - MADAD 2" i projekata ''Zajednička inicijativa Rumunija - Srbija protiv raka - Unapređenje dijagnoze i tretmana svih malignih tumora" finansiranog iz sredstava IPA fondova u okviru prekogranične saradnje Srbija –Rumunija. Nastavljen je proces pripreme predloga projekata u okviru višegodišnjeg planskog dokumenta za planiranjs međunarodne razvojne pomoći 2019 - 2025, kao i pružanje podrške u sprovođenju Sporazuma u oblasti transplantacije između Ministarstva i Nacionalnog instituta za transplantaciju Republike Italije.

 Neke od aktivnosti Sektora za inspekcijske poslove u izveštajnom periodu su: ukupno 782 predmeta u radu, dok su sanitarni inspektori na teritoriji Republike Srbije izvršili ukupno 13.388 inspekcijskih nadzora kao i 454 službenih savetodavnih poseta po zahtevima nadziranih subjekata i planu inspekcijskog nadzora. Doneto je 5.698 rešenja sa merama koje treba preduzeti u cilju otklanjanja uočenih nepravilnosti. U skladu sa preporukama za sprovođenje sanitarnog nadzora nad putnicima i sredstvima u međunarodnom saobraćaju, od oktobra do decembra 2018. godine, na aerodromu "Nikola Tesla" stavljeno je pod zdravstveni nadzor na koleru, malariju i virusne hemoragijske groznice 101 putnik.

 U Odeljenju za zdravstvenu inspekciju obavljeni su svi poslovi iz utvrđene nadležnosti. Pored redovnih poslova planirane su i sledeće aktivnosti Odeljenja: redovno praćenje i izveštavanje, početkom svakog meseca, o utvrđenim podacima u vezi broja porođaja i broja rođenih beba u porodilištima u javnoj i privatnoj svojini; kontrola obavljanja dopunskog rada u oblasti zdravsgva u zdravstvenim ustanovama u javnoj i privatnoj svojini; nadzor nad specijalističkim lekarskim ordinacijama iz oblasti ORL i iz oblasti oftalmologije; nadzor nad privatnim praksama koje su u Registru privrednih subjekata Agencije za privredne registre. brisane iz Registra, u smislu realizacije mera i aktivnosti za sprečavanje obavljanja delatnosti neregistrovanih subjekata; službene savetodavne posete u domovima za stare u javnoj i privatnoj svojini, u oblasti statusa i uslova za obavljanje zdravstvene delatnosti. U okviru svojih nadležnosti inspektori su izvršili ukupno 109 nadzora, iz kojih je proizašlo 66 pisanih dokumenta. U svrhu sistematske kontrole lekova/medicinskih sredstava i vanredne kontrole uzeto je 26 uzoraka koji su predati Agenciji za lekove i medicinska sredstva na kontrolu kvaliteta.

 Uprava za biomedicinu sprovodi aktivnosti na realizaciji Programa transformacije transfuzijskih službi u skladu sa Zakonom o transfuzijskoj medicini i ukupno je preuzeto 35 transfuzijskih službi. U toku je IV faza preuzimanja. Kontinuirano se prati realizacija projekta „Podsticaj razvoja transplantacionih timova". Vrši se praćenje i evidentiranje dospelih izjava o zabrani uzimanja organa kod izabranog lekara iz domova zdravlja; praćenje i analiza dostavljenih izveštaja o radu zdravstvenih ustanova odnosno transplantacionih centara i donor bolnica, radi dnevnog praćenja rada i stanja pacijenata u jedinicama intenzivne nege. U izveštajnom periodu Upravi za biomedicinu dostavljeno je i obrađeno 585 predmeta, a u zdravstvenim ustanovama realizovano je 2 donora i transplantirano je 6 solidnih organa (4 bubrega, 1 jetra i 1 srce).

 Završena je priprema tehničke specifikacije za nabavku dva nova linearna akceleratora i jednog CT simulatora za Institut za onkologiju Vojvodine, kao i Projekat za izvođenje rekonstrukcije i nadogradnje objekata radioterapije u okviru ovog instituta. Sprovedene su aktivnosti usmerene na razvoj unapređenog modela finansiranja primarne zdravstvene zaštite, kao i na promenu načina izveštavanja i finansiranja zdravstvenih ustanova sekundarnog i tercijarnog nivoa a u cilju uvođenja novog načina finansiranja zdravstvenih ustanova počev od 1. januara 2019. godine, po sistemu dijagnostički srodnih grupa. U saradnji sa Republičkim fondom za zdravstveno osiguranje izrađen je Predlog uredbe o izmenama i dopunama Uredbe o korektivnom koeficijentu, najvišem procentualnom uvećanju osnovne plate, kriterijumima i merilima za deo plate koji se ostvaruje po osnovu radnog učinka, kao i načinu obračuna plate zaposlsnih u zdravstvenim ustanovama

 Na kraju izlaganja, istakao je da je građevinski dnevnik za izvođenje radova na Kliničkom centru Srbije otvoren 01.10.2018. godine i da je isti potpisan od strane odgovornog Izvođača radova i Nadzornog organa. Takođe, izvšena je prijava radova za izgradnju KC Vojvodine 01.10.2018. godine, kako bi se sprečilo isticanje Građevinske dozvole. U vezi sa radovima na KC Niš, nakon svih sastanka koji su održani sa Nadzorom i Izvođačem, usaglašena je finalna verzija Dodatka br. 6 koja je potpisana obostrano, dok je za KC Kragujevac urađena radna verzija Glavnog projekta.

 Odbor se izjasnio o podnetim informacijama, koje je predstavio državni sekretar Ministarstva zdravlja.

 Odbor je na osnovu člana 229. Poslovnika Narodne skupštine razmotrio Informaciju o radu Ministarstva zdravlja za period jul - septembar 2018. godine i odlučio jednoglasno (za 11 glasova, od ukupno 11 prisutnih) da je prihvati.

 Odbor je razmotrio i Informaciju o radu Ministarstva zdravlja za period oktobar - decembar 2018. godine i odlučio jednoglasno (za 11 glasova, od ukupno 11 prisutnih) da je prihvati.

Predsednik Odbora doc. dr Darko Laketić je konstatovao da jeOdbor, saglasno članu 229. Poslovnika Narodne skupštine, razmotrio podnete informacije i odlučio da ih prihvati, o čemu će podneti izveštaje Narodnoj skupštini.

 **Treća tačka dnevnog reda** – Razmatranje predstavki građana i organizacija

 Predsednik Odbora doc. dr Darko Laketić je obavestio prisutne da je Radna grupa Odbora za razmatranje predstavki u sastavu: dr Dragana Barišić, dr Milovan Krivokapić i prof. Žarko Korać, razmotrila nove predstavke pristigle Odboru i pripremila predloge za njihovo rešavanje. Potom je dao reč izvestiocu Radne grupe.

 Dr Milovan Krivokapić izvestio je Odbor o pristiglim predstavkama i predlozima za njihovo rešavanje:

1. Podnosilac: Emil Abdilji, Padinska Skela (07-3387/18 od 2.11.18.)

**Predmet:** Podnosilac predstavke traži podršku Odbora za svoj problem, s obzirom na to da već četiri godine trpi bolove, ali da zdravstvene ustanove u kojima se lečio nisu pronašle uzrok ovog njegovog stanja. Predlog Radne grupe: Obavestiti podnosioca da je Odbor za zdravlje i porodicu radno telo koje razmatra predlog zakona i predlog drugog opšteg akta, kao i druga pitanja iz oblasti zdravstvene zaštite, sistema i organizacije zdravstvene delatnosti; sistema zdravstvenog osiguranja. Saglasno ovom delokrugu, navedeno pitanje nije u nadležnosti Odbora, već zdravstvenih ustanova odnosno u konkretnom slučaju podnosilac se može obratiti nekoj od zdravstvenih ustanova na tercijarnom nivou koje obavljaju poslove vezane za određenu vrstu retkih bolesti.

1. Podnosilac: Anonimna predstavka zaposlenih u Institutu za kardiovaskularne bolesti Sremska Kamenica (07-4259/17-5 od 16.11.18)

**Predmet:** Urgencija i apel da se uvede prinudna uprava u Institutu, da se sprovede hitna vanredna spoljna kontrola rada ovog instituta, kao i formiranje anketnog odbora Skupštine kojim bi se ispitao kompletan medicinski rad i finansijko poslovanje Instituta poslednjih deset godina. Ovim dopisom ukazuju na katastrofalno stanje ovog instituta, navodeći da rukovodioci zabranjuju operacije najtežim bolesnicima da bi se veštački održala statistika niskog mortaliteta ali i pored toga u ovom isnstitutu je do sada umrlo više od 40 boelsnika nakon kardiohirurških operacija. Upozoravaju na odlazak najkvalitetnijeg kadra koji odlazi zbog mobinga, lekarskih klanova i privatizacije Instituta. Predlog Radne grupe: Uregnciju uputiti Ministarstvu zdravlja, koje već sprovodi vanrednu proveru kvaliteta stručnog rada u ovoj ustanovi.

1. Podnosilac: Dr Ivan Nikolić, Beograd (07-3568/18 od 21.11.18. godine)

**Predmet: Podnsilac predstavke traži da se propisima zabrani upotreba roštilja koja koriste ugalj u registrovanim** ugostiteljskim objektima i da se zameni električnim ili roštiljem na gas. Zbog učestalosti tumora debelog creva i rektuma, u čijoj patogenezi veliku ulogu između raznih jedinjenja imaju heterociklični amini i policiklični aromatični ugljeni hidrati, koji se stavraju isključivo prilkiom korišćenja roštilja na ugalj, ovakav propis imao bi preventivni značaj i veliki učinak na zdravlje nacije. Predlog Radne grupe: Predstavku uputiti Ministarstvu zdravlja, Sektoru za javno zdravlje i programsku zdravstvenu zaštitu, na razmatranje.

1. Podnosilac: Sinidikat zaposlenih u zdravstvu i socijalnoj zaštiti Srbije (400-3601/18 od 29.11.18. godine)

**Predmet:** Zahtev da se zaposlenima u delatnosti zdravstva i socijalne zaštite omogući isplata novogodišnje odnosno božićne nagrade, kao što je to omogućeno pojedinim korisnicima sredstava budžeta Republike Srbije. Predlog Radne grupe: Predstavku proslediti Ministarstvu finansija i Ministarstvu zdravlja, na nadležnost.

1. Podnosilac: Lekarska komora Srbije (5-3814/18 od 11.12.18. godine)

**Predmet:** Obaveštenje Lekarske komore Srbije da je aktivno učestvovala u postupku izrade novih zakona u oblasti zdravstva, te traže da prisustvuju sednici Odbora tokom rasprave o ovim predlozima zakona, u cilju iznalaženja najboljeg rešenja za zdravstvene radnike i pacijente u Srbiji. Predlog Radne grupe: Direktor LKS dr Milan Dinić prisustvovao je sednici Odbora kada su razmatrani sistemski zakoni u ovoj oblasti.

1. Podnosilac: Dr Jelena Kosjer, Novi Sad (01 Broj 07-3877/18 od 18.12.18)

**Predmet:** Doktorka je specijalizant opšte hirurgije, zaposlena na neodređeno vreme u Klinici za abdominalnu i endokrinu hirurgiju Kliničkog centra Vojvodine i traži premeštaj u Klinički centar Srbije. Navodi da joj se više od dve godine uskraćuje pravo da radi, da završava specijalizaciju i usavršava se, te da pred Višim sudom u Novom Sadu vodi radni spor, radi mobinga koji trpi od mentora na specijalizaciji i upravnika Klinike u kojoj je zaposlena. Predlog Radne grupe: Predstavku proslediti Ministarstvu zdravlja na nadležnost.

1. Podnosilac: Nikola Momirov (07-3817/18-2 od 21.12.18. godine)

**Predmet:** Apel roditelja deteta koje ima potpuno oštećenje sluha i kome je 2011. godine urađena jednostrana kohlearna implantacija, da dete ostvari zakonsko pravo na ispravno medicinsko pomagalo, a time i pravo na obrazovanje i kvalitet života. Navedeno medicinsko pomagalo čine unutrašnji kohlearni implant i spoljašnji govorni procesor. Da bi dete uspešno pratilo školsku nastavu (učenik drugog razreda) neophodno je da spoljašnji procesor bude u potpunosti ispravan. RFZO prema važećem propisu o medicinskim pomagalima odobrava zamenu procesora na svakih sedam godina. Garantni rok procesora je tri godine, u okviru kojeg je bilo zamena pojedinih delova zbog neispravnosti, a troškove održavanja i popravki uređaja nakon isteka garantnog roka snose roditelji (popravak kod ovlašćenog zastupnika i servisera koštao ih je 85.000 dinara). Zbog svega navedenog, roditelji mole da se izmeni nerealno dug rok od sedam godina za zamenu ovog procesora na teret Fonda. Navode da je cena zaušnog procesora kohlearnog implanta oko 10.000 evra i smatraju da RFZO vrši disriminaciju nad osobama kojima je ovo medicinsko pomagalo neophodno. Naglašavaju da u praksi nije moguće očekivati da će uređaj ovog tipa, koji se svakodnevno koristi po 14-15 sati, trajati više od pet godina.

Predlog Radne grupe: Predstavku proslediti RFZO-u i Ministarstvu zdravlja na razmatranje, s molbom da Odbor i podnosioca predstavke izveste o postupanju.

1. Podnosilac: Institut za javno zdravlje Srbije ''Dr Milan Jovanović Batut'' (404-9/12-19 od 10.01.19.)

**Predmet: Molba za doprinos u održavanju akcije obeležavanja 12 Evropske nedelje borbe protiv raka grlića materice, tako što će se kupola Doma NS obojiti u tirkizno zeleno - simbol borbe protiv ove bolesti, u periodu od 21.do 27.01.2019. godine.** Predlog Radne grupe: Narodna skupština je kao i prethodnih godina ovom bojom obeležila nedelju borbe protiv raka grlića materice.

1. Podnosilac: Violeta Marković, Čačak (07-119/19 od 25.01.19.)

**Predmet:** Pritužba na postupak dodele subspecijalizacije iz gastroenterologije dr Tanji Stovrag, zaposlenoj u Opštoj bolnici Čačak. Predlog Radne grupe: Predstavku uputiti Ministarstvu zdravlja, na nadležnost.

1. Podnosilac: Nikica Stojanović, Novi Sad (07-3649/17-3 od 04.02.19.)

**Predmet: Upoznavanje Odbora da je imenovani predložio superveštačenje oftalmologa koje je Osnovni sud u Novom Sadu svojim rešenjem odbio. Ponovo dostavlja dokumenatciju ističući da se radi o ''oftalmološkom skandalu''.** Predlog Radne grupe: Postupak se vodi pred Osnovnim sudom u Novom Sadu, te nije u nadležnosti Odbora.

1. Podnosilac: Udruženje pravnika za medicinsko i zdravstveno pravo Srbije-SUPRAM, Beograd (180-24/19-2 od 12.02.19.)

**Predmet: Primedba na član 131. Zakona o zdravstvenom osiguranju, koji** propisuje da se osiguranim licima obezbeđuju zdravstvene usluge u visini od najmanje 65% od cene zdravstvene usluge iz sredstava obaveznog zdravstvenog osiguranja za lečenje bolesti čije je rano otkrivanje predmet ciljanog preventivnog pregleda, odnosno skrininga, prema odgovarajućim nacionalnim programima, ukoliko se osigurano lice nije odazvalo ni na jedan poziv u okviru jednog ciklusa pozivanja, niti je svoj izostanak opravdalo, a ta bolest je dijagnostikovana u periodu do narednog ciklusa pozivanja. Ističu da je ovakav stav suprotan članu 68. Ustava Republike Srbije, prema kome svako ima pravo na zaštitu svog fizičkog i psihičkog zdravlja, te da građani plaćaju doprinos za zdravstvo od svoje zarade i imaju pravo na lečenje. Ukazuju na Zakon o pravima pacijenata i na Zakon o javnom zdravlju, kojima je prevencija propisana kao pravo a ne kao dužnost pojedinca, te da zakonsko rešenje treba da odražava i pravno a ne samo medicinsko razumevanje prevencije i ekonomski interes osiguranja. Traže brisanje rešenja iz člana 131. stav 1, tačka 4) podtačka 5) Zakona i predlažu da se lečenje bolesti čije je rano otkrivanje predmet ciljanog preventivnog pregleda, odnosno skrininga, prebaci u usluge koje se finansiraju 100% iz zdravstvenog osiguranja. Predlog Radne grupe: Predstavku proslediti Ministarstvu zdravlja, na razmatranje.

1. Podnosilac: Sinidikat zaposlenih u zdravstvu i socijalnoj zaštiti Srbije (180-242/19-1 od 14.02.19. godine)

**Predmet:** Zahtev za izmenu člana 58. Predloga zakona o zdravstvenoj zaštiti, koji propisuje prekovremeni rad u zdravstvenoj ustanovi i dežurstvo, rad po pozivu i pripravnost, tako što navedeni član treba usaglasiti sa članom 87. Zakona o zaposlenima u javnim službama. Predlog Radne grupe: Sa predlogom je odmah upoznato Ministarstvo zdravlja, tokom razmatranja sistemskih zakona iz oblasti zdravstva.

1. Podnosilac: Granski sindikat zdravstva i socijalne zaštite NEZAVISNOST (07-273/19 od 18.02.19. godine)

**Predmet: Sindikat traži** kontrolu rada Komore medicinskih sestara i zdravstvenih tehničara Srbije u oblasti kontinurane medicinske edukacije, kao i uvođenje privremenih mera u Komori i raspisivanje novih izbora na svim nivoima. Odlukom ove komore u Sl. glasniku KMSZTS objavljen je test za kontinuiranu medicinsku edukaciju, akreditovan od strane ZSS. Smatraju da se ovim suprotno Zakonu, Odluci o akreditaciji ZSS i Statutu Komore, vrši obesmišljavanje kontinuirane medicinske edukacije, a imajući u vidu da nema obuke n edukacije već se samo testovi popunjavaju radi dobijanja bodova za produženje licence. Predlog Radne grupe: Polazeći od člana 178. Zakona o zdravstvenoj zaštiti, kojim je propisano šta kontinuirana edukacija podrazumeva, predstavku dostaviti Zdravstvenom savetu Srbije i Ministarstvu zdravlja, na nadležnost.

1. Nacionalna asocijacija udruženja zdravstvenih radnika Srbije (07-2390/18-2 od 19.02.19. i 06.03.19.)

**Predmet: Z**ahtev i **urgencija** za kontrolu rada Komore medicinskih sestara i zdravstvenih tehničara Srbije u oblasti kontinurane medicinske edukacije.

Predlog Radne grupe: Saglasno članu 178. Zakona o zdravstvenoj zaštiti, kojim je propisano šta kontinuirana edukacija podrazumeva, predstavku dostaviti Zdravstvenom savetu Srbije i Ministarstvu zdravlja, na razmatranje.

1. Komora medicinskih sestara i zdravstvenih tehničara Srbije (07-2390/18-3 od 19.02.19. godine)

**Predmet:** Reagovanje na navode Granskog sindikata NEZAVISNOST i Nacionalne asocijacije udruženja zdravstvenih radnika. Komora ističe da se radi o zlonamernim intencijama sindikalne organizacije i navedene asocijacije, jer Komora nije vršila kontinuiranu edukaciju, već je pre objavljivanja predmetnih programa od zdravstvenog saveta Srbije, tražila i dobila posebnu saglasnost da donirane programe dostavi svom članstvu, na način što je kroz službeno glasilo distribuirala programe kontinuirane edukacije Udruženja anesteziologa, reanimatora, i transfuziologa Srbije i Opšte bolnice Požarevac, koje je akreditovao ZSS i vrednovao sa 10 bodova.

Predlog Radne grupe: Saglasno članu 178. Zakona o zdravstvenoj zaštiti, kojim je propisano šta kontinuirana edukacija podrazumeva, predstavku dostaviti Zdravstvenom savetu Srbije i Ministarstvu zdravlja, na razmatranje.

1. Farmaceutski fakultet, Savez farmaceutskih udruženja Srbije, Udruženje privatnih apotekara SPAS, Srpsko apotekarsko društvo i mnoga druga udruženja apoteka, kao i apoteke Smederevo, Požarevac, Pirot, Loznica, Jagodina, Valjevo, Velika Plana (180-242/19-3 od 04.03.19; 20.03.2019; 25.i 28.03 2019. godine)

**Predmet:** Predlog da se izmeni član 222. Predloga zakona o zdravstvenoj zaštiti, tako što će se utvrditi kriterijumi po kojima bi se sve apoteke otvarale u skladu sa geografskim (200 m udaljenosti) odnosno demografskim kriterijumima (jedna apoteka na 4.000 stanovnika) i da se na osnovu toga uspostavi Mreža apoteka koja bi obuhvatala sve apoteke, bez obzira na vlasničku strukturu. Apoteke traže izmenu i dopunu čl. 221, 222, 232 i 263. Predloga zakona o zdravstvenoj zaštiti i zahtevaju da se utvrdi javni interes i zaštite apotekarske ustanove u (državnoj) javnoj svojini i spreči dalje propadanje apoteka u javnoj svojini, s obzirom na to da su demografski i geografski pokazatelji najviše uticali na pojavu nelojalne konkurencije, koncentraciju kapitala i fokusiranje tržišta i prodaju, čime su preovladali ekonomski a ne etički i zdravstveni razlozi. Predlog Radne grupe: S predlogom je odmah upoznato Ministarstvo zdravlja, tokom razmatranja sistemskih zakona iz oblasti zdravstva.

1. Udruženje građana ''Pravo na izbor'', dr Jovana Stojković (06-426/19 od 11.03.19. i Peticija broj 5-322/19 od 11.04.2019. godine, dostavljena od Odbora za ustavna pitanja i zakonodavstvo)

**Predmet: Molba roditelja za prijem u vezi sa zahtevom za iz**menu člana 32. Zakona o zaštiti stanovništva od zaraznih bolesti. Navedeni član, kako navode, nije u saglasnosti sa čl. 24 i 25. Ustava Republike Srbije, kao ni sa brojnim međunarodnim dokumentima poput Univerzalne deklaracije UN o bioetici i ljudskim pravima. Saglasno tome traže da roditelji dobiju pravo da na osnovu kompletnih informacija o svim dobrobitima i rizicima koju nosi svaka vakcina odluče koji će rizik preuzeti na sebe. Ističu da Odeljenje za nadzor nad vakcinama preventabilnim bolestima i imunizaciju Instituta ''Dr Milan Jovanović Batut'' ne poseduje informaciju ni dokument o tome ko pred zakonom garantuje dugoročnu učinkovitost i sigurnost predmetnih vakcina, kao ni ko pred zakonom odgovara za neželjena dejstva nakon imunizacije. Odboru je dostavljena i peticija **za iz**menu člana 32. Zakona o zaštiti stanovništva od zaraznih bolesti, koju je potpisalo 10387 građana RS.

Predlog Radne grupe: Predlog Udruženja dostaviti Ministarstvu zdravlja na razmatranje.

1. Sinidikat zaposlenih u zdravstvu i socijalnoj zaštiti Srbije (180-24/19-3 od 13.03.19.) i Savez samostalnih sindikata BG(180-24/19-4 od 20.03.19.)

**Predmet: Inicijativa za izmenu i dopunu čl. 73. i 95. Predloga zakona o zdravstvenom osiguranju, koji se odnose na to da lica usled bolesti i komplikacija izazvanih svim vrstama malignih oboljenja, sve vreme trajanja privremene sprečenosti za rad, radi lečenja dobijaju 100% od osnova za nakanadu zarade, a ne kao do sada 65%. Savez samostalnih sindikata Beograda podržava inicijativu.** Predlog Radne grupe: Sa inicijativom je upoznato Ministarstvo zdravlja, tokom razmatranja sistemskih zakona iz oblasti zdravstva.

1. Skupština Opštine Kula (180-242/19-4 od 20.03.19. godine)

**Predmet: Inicijativa za izmenu člana 75. Predloga zakona o zdravstvenoj zaštiti. Traže da hitna medicinska pomoć ili urgentna medicinska pomoć funkcioniše u okviru Doma zdravlja Kula.** Predlog Radne grupe: Sa inicijativom je upoznato Ministarstvo zdravlja, tokom razmatranja sistemskih zakona iz oblasti zdravstva.

1. Beogradski edukativni centar (06-327/19-8 od 21.03.19. godine)

**Predmet: Molba za hitan prijem povodom Predloga zakona o utvrđivanju činjenica o statusu novorođene dece za koju se sumnja da su nestala iz porodilišta u Republici Srbiji.** Predlog Radne grupe: Rešavanje ovog problema je u nadležnosti Odbora za pravosuđe i minstarstva nadležnog za poslove pravosuđa, te će predsednik Odbora za zdravlje i porodicu nakon sastanka sa predsednikom Odbora za pravosuđe povodom ove teme preneti zajednički stav o istoj, na nekoj od narednih sednica Odbora.

1. Poverenik za zaštitu ravnopravnosti (180-242/19-69 od 28.03.19.)

**Predmet: Molba Poverenika da se razmotri inicijativa Novog sindikata socijalne zaštite Srbije za preciziranje odredbe člana 65. Predloga zakona o zdravstvenoj zaštiti, iz razloga što je u tački 7. ovog člana propisan izuzetak** za lica smeštena u ustanove socijalne zaštite **u pogledu obima primarne zdravstvene zaštite, što može dovesti do nejednakog tretmana u praksi i diskriminacije ovih lica.**

Predlog Radne grupe: S predlogom je upoznato Ministarstvo zdravlja, tokom razmatranja sistemskih zakona iz oblasti zdravstva, te je ukazano da nema **dileme u primeni ove odredbe niti diskriminacije ovih lica.**

1. NALED (011-2928/18-17 od 28.03.19. godine)

**Predmet: Predlog da se razmotre amandmani na Zakon o predmetima opšte upotrebe**.

 Predlog Radne grupe: S predlogom je upoznato Ministarstvo zdravlja, tokom razmatranja sistemskih zakona iz oblasti zdravstva, te je Odbor za zdravlje i porodicu podneo amandmane, zbog osnovanosti ovog predloga.

1. Milan Grujić (07-1553/19 od 24.04.19. godine)

**Predmet: Podnosilac predstavke je zbog sumnje na nesavesno i nestručno lečenje od strane dečijeg hirurga dr Živojina Spasića, Dečija interna klinika, KC Niš, što je za posledicu imalo smrt njegovog 14-godišnjeg sina Petra Grujića, podneo zahtev za pokretanje inspekcijske kontrole Sektoru za inspekcijske poslove u Nišu. S obzirom na to da su mu stručnjaci iz inostranstva ukazali na propuste u lečenju njegovog deteta, traži podršku Odbora kako bi se ispitao ovaj slučaj.**

Predlog Radne grupe: Predstavku proslediti MZ, s predlogom da saglasno članu 191. Zakona o zdravstvenoj zaštiti, povodom ovog slučaja, izvrši vanrednu spoljnu proveru kvaliteta stručnog rada u Dečijoj internoj klinici KC Niš.

1. Savez udruženja dobrovoljnih davalaca krvi Srbije (06-1554/19od 24.04.19.)

**Predmet: Savez traži sastanak radi upoznavanja Odbora sa aktuelnim pitanjima u vezi sa ostvarivanjem prava dobrovoljnih davalaca krvi, te predlozima i sugestijama u cilju efikasnijeg obezbeđivanja dovoljne količine bezbedne ljudske krvi.**

Predlog Radne grupe: Radna grupa će primiti predstavnike ovog udruženja.

1. Transparentnost Srbija (07-1580/19 od 30.04.19. godine)

**Predmet: Predlog da se preispitaju odredbe člana 234. Zakona o zdravstvenoj zaštiti - Sukob interesa, a posebno stav 6. ovog člana, koji uređuje primanje poklona zahvalnosti manje vrednosti za zaposlene u zdravstvu. Traže da se sporna norma razmotri i sa aspekta usklađenosti sa normama Krivičnog zakonika, kao i sa opštim propisima koji se odnose na zaposlene u javnim službama. Ističu da su ''prigodni pokloni'' za javne funkcionere i službenike suštinski različita stvar od ''izraza zahvalnosti'' jer se smatraju izrazom sitne pažnje ili sopstvenom promocijom u raznim prigodama. Stoga bi zakonodavac u vezi sa ovim trebalo da ide u pravcu edukacije javnosti u cilju smanjivanja broja ovih situacija odnosno usmeravanjem zahvalnih pacijenata da pomognu rad institucija a ne pojedinca, kao i da se rad ljubaznih zdravstvenih radnika nagradi na osnovu anketa o zadovoljstvu korisnika usluga.** Predlog Radne grupe: Predstavku proslediti Ministarstvu zdravlja, na razmatranje.

1. Branislav Stanisavljević (07-1567/19 od 06. 05. 2019. godine)

**Predmet:** Imenovani se obratio predsednici NSRS, Odboru za rad, socijalna pitanja, društvenu uključenost i smanjenje siromaštva, kao i Odboru za zdravlje i porodicu, zbog zabrane dolaska na posao, od strane v. d. direktora ustanove u kojoj je radio na određeno vreme, s obzirom na to da nije dobio otkaz ugovora o radu. Imenovani je dva puta potpisivao ugovor o radu na određeno vreme u Specijalnoj bolnici za rehabilitaciju „Gejzer“ Sijarinjska banja, u junu 2007. i u julu 2016. godine, a nijedan ugovor nije otkazivan. Predlog Radne grupe: S obzirom na to da je o ovom predmetu odlučivao i nadležni sud, te da isti razmatra i Odbor za rad, socijalna pitanja, društvenu uključenost i smanjenje siromaštva, ova predstavka nije u delokrugu rada ovog odbora.

1. Marija Tišma (07-1613/19 od 09.05.19. godine)

**Predmet: Molba da se reaguje na član 234. Zakona o zdravstvenoj zaštiti, kojim se dozvoljava legalno primanje poklona od pacijenata, u vrednosti koja za građane ove države nije mala. Naglašava da je država dužna da zdravstvenim radnicima obezbedi primanja za obavljanje ovog odgovornog posla, a ne da siromašni narod Srbije poklonima rešava problem države. Ovakav propis vređa ljudsko i profesionalno dostojanstvo zdravstvenih radnika, dok se građani dodatno opterećuju.**

Predlog Radne grupe: Predstavku proslediti Ministarstvu zdravlja, na razmatranje.

1. Prof. dr Tihomir Vejnović, Med.fakultet NS (07-1665/19 od 15.05.19.)

**Predmet: Ukazivanje na kontinuirano kršenje zakona na Medicinskom fakultetu u Novom Sadu u protekle tri godine, na šta je podnosilac predstavke kao član Saveta Fakulteta i Univerziteta u Novom Sadu u više navrata skretao pažnju državnim organima. I pored utvrđenih brojnih nepravilnosti i nezakonitosti u finansijskom poslovanju aktuelnog rukovodstva od strane: DRI; Službe za budžetsku inspekciju APV; pokrenutog postupka pred Agencijom za borbu protiv korupcije; Prosvetne inspekcije APV (nezakonito sproveden izbor dekana Fakulteta); konačnog rešenja Ministarstva prosvete, nauke i tehnološkog razvoja, kojim je odbijena žalba ovog fakulteta, aktuelno rukovodstvo nastavlja sa nezakonitim radom i neprimerenim trošenjem budžetskih sredstava poreskih obveznika. U prilogu: Rešenja Ministarstva prosvete, nauke i tehnološkog razvoja, kao i obaveštenja Agencije za borbu protiv korupcije, Višeg javnog tužilaštva u Novom Sadu i Službe za budžetsku inspekciju APV.** Predlog Radne grupe: Predstavku proslediti Ministarstvu zdravlja i **Ministarstvu prosvete, nauke i tehnološkog razvoja**, na nadležnost, s molbom da Odbor izveste o daljem postupanju.

1. Predstavka u vezi sa zagađenjem životne sredine iz Fabrike za preradu kamene vune ''Knauf insolation d.o.o.'' Surdulica (07-1455/19 od 9.04.2019.)

Podnosilac predstavke: dr Mirjana Anđelković Lukić(član Saveta za monitoring zagađenja u Opštini Surdulica i član Međuresornog koordinacionog tela za istraživanje zagađenja od NATO bombardovanja, u sastavu Vladine Komisije). U predstavci se ukazuje na zagađenje životne sredine iz fabrike za preradu kamene vune ''KNAUF INSOLATION'' u Surdulici, koja se nalazi na manje od dva kilometra od centra Surdulice, u neposrednoj blizini stambenih zgrada, dve srednje škole, obdaništa, đačkog dom i fabrike mleka i hleba. Skreće se pažnja na to da se veoma često se oseća težak, neprijatan miris u celom gradu i okolnim selima, kao i na to da se u nalazu inspektora ove fabrike navodi da je koncentracija zagađujućih materija na dozvoljenom nivou, a da je Opština Surdulica sprovela vanredni monitoring, krajem 2017. i u 2018. godini, koji je pokazao veliko zagađenje hlorovodonikom i formaldehidom, koji su prelazilidozvoljene granične vrednosti, od četiri do 33 puta preko dozvoljene vrednosti (0,1 mg/m3). Svi rezultati vanrednog monitoringa nalaze se kod inspektora za životnu sredinu Snežane Bogdanović. Zagađenje je dovelo do znatnog povećanja broja obolelih od raka u Surdulici. Više od 6000 građana Surdulice 2017. godine je potpisalo peticiju za iseljenje fabrike. Fabrika je obećala da će fabrička oprema biti unapređena najsavremenijom tehnologijom, koja zadovoljava ekološke standarde EU, ali stanovnici Surdulice ne veruju da će do toga doći, jer savremeni filteri mnogo koštaju. Predlaže zaustavljanje proširenja fabrike, dok se ne ugrade odgovarajući filteri na dimnjake, u skladu sa ekološkim standardima EU, kao i izmeštanje fabrike na drugu lokaciju, daleko od naselja. U prilogu predstavke nalaze se: 1. Izlaganje podnosioca predstavke u surduličkoj opštini 04. 12. 2017; 2. Izveštaj monitoringa za drugi kvartal iz 2018. godine - od 28.08. do 28.09. 2018; 3. fotografije dimnjaka fabrike i deponije otpada (jalovine) u krugu fabrike i 4. tekst podnosioca predstavke napisan za Međunarodnu konferenciju u Novom Sadu „Odlaganje otpada u krugu fabrike i opasnog otpada na nepoznato mesto“. Podnosilac predstavke je 8.5.2019. godine uputila Odboru za zaštitu životne sredine poziv na okrugli sto u organizaciji lokalne samouprave na temu „Zagađenje vazduha u Surdulici iz Fabrike za izradu kamene vune ''KNAUF INSOLATION'', koji se održava 22.5.2019. godine u Domu kulture u Surdulici.

Predlog Radne grupe: Predstavku proslediti nadležnom organu - Ministarstvu zaštite životne sredine – Sektoru za inspekcijski nadzor, kao i Agenciji za zaštitu životne sredine i zatražiti informaciju o načinu postupanja po ustupljenoj predstavci i o ustupanju predstavke obavestiti podnosioca.

1. Prof. dr Boris Đinđić, predsednik Regionalne lekarske komore za jugoistočnu Srbiju, LKS (07-1842/19 od 12.06.19.)

 **Predmet: Upoznavanje Odbora da je Upravni odbor LKS na sednici održanoj 10. juna 2019. godine u Beogradu usvojio Platformu sa smernicama delovanja predstavnika Komore u radnim telima Ministarstva zdravlja, a povodom izmena Zakona o komorama zdravstvenih radnika.** Predlog Radne grupe: Upoznati Odbor i **Ministarstvo zdravlja** sa ovom predlozima za izmenu zakona.

RADI UPOZNAVANjA PREDSTAVKE:

Podnosilac: Zaštitnik građana (02-3735/18-3 od 11.12.18. godine)

Izveštaj o radu Nacionalnog mehanizma za prevenciju torture za 2017. godinu.

Podnosilac: Institut za javno zdravlje Srbije ''Dr Milan Jovanović Batut''

Poziv za učešće na konferenciji povodom Nacionalnog dana bez duvana, 31. januara 2019. godine.

Podnosilac: Stalna delegacija Narodne skupštine u Parlamentarnoj skupštini Saveta Evrope prosledila je Odboru rezoluciju ''Farmakorezistentna tuberkuloza u Evropi'', usvojenu na Drugom delu zasedanja ove skupštine u Savetu Evrope, održane od 23. do 27. aprila 2018. godine u Strazburu.

ODGOVORI NA PREDSTAVKE:

**1.** RFZO je prosledio odgovor na predstavku broj 07-2837/18, koju su ovom odboru podneli članovi Udruženja bubrežnih invalida Kuševac. Odgovor Fonda prosleđen je i podnosiocu.

**2.** Ministarstvo unutrašnjih poslova, Kabinet ministra, prosledilo je odgovor na predstavku broj 07-1083/18, koju je Odboru podneo Milan Milenković.

**3.** Ministarstvo zdravlja prosledilo je odgovor na predstavku broj 07-3057/18, koja se odnosi na inicijativu pedijatra Zavoda za hitnu medicinsku pomoć u Kragujevcu za angažovanjem privatnog zdravstvenog sektora radi rasterećenja kapaciteta zdravstvenih ustanova iz Plana mreže i smanjenja lista čekanja na pregled magnetnom rezonancom.

**4.** Ministarstvo zdravlja, Sektor za inspekcijske poslove, prosledilo je odgovor na predstavku broj 50-1605/17-7, odnosno Izveštaj Komisije nadzornika o sprovedenoj vanrednoj proveri kvaliteta stručnog rada na Institutu za kardiovaskularne bolesti Vojvodine sa sedištem u Sremskoj Kamenici,u slučaju lečenja deset, sada pokojnih, pacijenata.

Prihvaćen je predlog predsednika Odbora da se Odbor u celini izjasni o predlogu Radne grupe za rešavanje ovih predstavki, osim ako neko traži posebno glasanje o određenoj predstavci.

 Odbor je jednoglasno (za 11 glasova, od ukupno 11 prisutnih) usvojio Predlog Radne grupe za postupanje po predstavkama.

 **Četvrta tačka dnevnog reda –**Razno

Predsednik Odbora doc. dr Darko Laketić je obavestio članove Odbora o pozivnom pismu za učešće na okruglom stolu na temu hroničnih nezaraznih bolesti, koji organizuje Kancelarija SZO u Srbiji u saradnji sa Ministarstvom zdravlja i Institutom za javno zdravlje Srbije. Skup se održava u petak 21. juna 2109. godine, u hotelu Kristal, sa početkom u 8:30 časova. Pored poziva, u prilogu su radna verzija agende i izveštaji o hroničnim nezaraznim bolestima i kontroli raka u Srbiji koji će biti prezentovani na ovom skupu, koji je prilika da se sagledaju trenutni izazovi u vezi sa hroničnim nezaraznim bolestima i potencijalne aktivnosti koje bi vodile ka unapređenju zdravlja stanovništva Srbije. Članovi Odbora, zainteresovani za ovu temu, najkasnije do ponedeljka 17. juna, službi Odbora treba da potvrde učešće na ovom okruglom stolu.

 Takođe je obavestio Odbor o svom učešću na radnom sastanku u okviru projekta „Pristupačnost usluga ženama sa invaliditetom koje su preživele nasilje u rezidencijalnim ustanovama“, koji organizuje Udruženje građana ''Inicijativa za prava osoba sa mentalnim invaliditetom MDRI-S'', koji će se održati u sredu 19. juna 2019. godine.

 Povodom ove tačke dnevnog reda, više nije bilo predloga ni diskusije.

 Sednica je završena u 12,10 časova.

 SEKRETAR PREDSEDNIK

 Božana Vojinović Doc. dr Darko Laketić